sagorsarker/bangla-wikipedia huggingface dataset:
সহদেব শেখর

সহদেব শেখর পঞ্চকোট রাজ্য শাসনকারী শেখর রাজবংশের ত্রিশতম রাজা ছিলেন।
সহদেব শেখর পঞ্চকোট রাজ্য শাসনকারী শেখর রাজবংশের উনত্রিশতম রাজা প্রভুনাথ শেখরের পুত্র ছিলেন। তিনি ৮৮৬ খ্রিষ্টাব্দ হতে ৯১২ খ্রিষ্টাব্দ পর্য্যন্ত রাজ্য শাসন করেন। পৃথ্বীনাথ শেখর, মুকুন্দ শেখর, হরিশচন্দ্র শেখর, রুদ্রনাথ শেখর ও বৈজনাথ শেখর নামক তার পাঁচ পুত্র ছিল।
পৃথ্বীনাথ শেখর

পৃথ্বীনাথ শেখর পঞ্চকোট রাজ্য শাসনকারী শেখর রাজবংশের একত্রিশতম রাজা ছিলেন।
পৃথ্বীনাথ শেখর পঞ্চকোট রাজ্য শাসনকারী শেখর রাজবংশের ত্রিশতম রাজা সহদেব শেখরের পুত্র ছিলেন। তিনি ৯১২ খ্রিষ্টাব্দ হতে ৯২৫ খ্রিষ্টাব্দ পর্য্যন্ত রাজ্য শাসন করেন। কীর্ত্তিনাথ শেখর নামক তার এক পুত্র ছিল।
কীর্ত্তিনাথ শেখর

কীর্ত্তিনাথ শেখর পঞ্চকোট রাজ্য শাসনকারী শেখর রাজবংশের বত্রিশতম রাজা ছিলেন।
কীর্ত্তিনাথ শেখর পঞ্চকোট রাজ্য শাসনকারী শেখর রাজবংশের একত্রিশতম রাজা পৃথ্বীনাথ শেখরের পুত্র ছিলেন। তিনি ৯২৫ খ্রিষ্টাব্দ হতে ৯৫০ খ্রিষ্টাব্দ পর্য্যন্ত রাজ্য শাসন করেন। তিনি পঞ্চকোট পাহাড়ের পাদদেশে পরিখা পরিবেষ্টিত সুবিশাল গড় পঞ্চকোট দুর্গ নির্মাণ করেন, যা বর্তমানে ধ্বংসস্তূপে পরিণত হয়েছে। অভয়নাথ শেখর নামক তার এক পুত্র ছিল।
অভয়নাথ শেখর

অভয়নাথ শেখর পঞ্চকোট রাজ্য শাসনকারী শেখর রাজবংশের তেত্রিশতম রাজা ছিলেন।
অভয়নাথ শেখর পঞ্চকোট রাজ্য শাসনকারী শেখর রাজবংশের বত্রিশতম রাজা কীর্ত্তিনাথ শেখরের পুত্র ছিলেন। তিনি ৯৫০ খ্রিষ্টাব্দ হতে ৯৬৬ খ্রিষ্টাব্দ পর্য্যন্ত রাজ্য শাসন করেন। ত্রিলোচন শেখর, বিহারীনাথ শেখর ও হরিনাথ শেখর নামক তার তিন পুত্র ছিল।
নামসাই জেলা

নামসাই জেলা হচ্ছে ভারতের অরুণাচল প্রদেশ রাজ্যের ১৯ টি জেলার একটি জেলা। এটি একটি নতুন সৃষ্ট জেলা যা ২৫ নভেম্বর, ২০১৪ তারিখে লোহিত জেলা ভেঙ্গে সৃষ্টি হয়। নামসাই হচ্ছে এই জেলার সদরদপ্তর।
১৫ আগস্ট, ২০১৪ লোহিত জেলার নামসাই মহকুমাকে অরুণাচল প্রদেশের নয়া জেলা হিসেবে ঘোষণা করা হয়। নামসাই জেলা এই প্রদেশের ১৮তম জেলা।
২০১৩ সালের ২১ মার্চ নবাম টুকীর অধীনস্থ সরকার নামসাই জেলা সৃষ্টির প্রস্তাবে সন্মতি জানায়৷ ২০১৪ সালের ২৫ নভেম্বর লোহিত জেলার একাংশ পৃথক করে নামসাই জেলা গঠন করা হয়৷
২০১১ সালের লোকগণনা অনুসারেরে নামসাই জেলার জনসংখ্যা ৯৫,৯৫০ জন৷ জেলাটির জনঘনত্ব প্রতি বর্গ কিলোমিটারে ৬০.৫ জন৷ নামসাই জেলার প্রতি ১০০০ জন পুরুষের বিপরীতে মহিলার সংখ্যা ৯৮৪.৪৯ জন এবং সাক্ষরতার হার ৫৪.২৪%।
নামসাইতে অবস্থিত সোনালী পেগোডাটি পর্য্যটনের অন্যতম আকর্ষণ৷
স্থানীয় তাই-খামটি ভাষায় একে 'কংমু খাম' ('Kongmu Kham') নামে ডাকা হয়৷ এই সোনালী পেগোডা উত্তর-পূর্ব ভারতের বৃহত্তম বৌদ্ধ বিহার সমূহের একটি৷
Namsai becomes Arunachal's 18 district
নোনা নদী

নোনা নদী বা লোনা নদী বা নুনা নদী বাংলাদেশ ও ভারতের একটি আন্তঃসীমান্ত নদী। নদীটি বাংলাদেশের ঠাকুরগাঁও জেলার রানীশংকৈল ও হরিপুর উপজেলার একটি নদী। নদীটির দৈর্ঘ্য ৩০ কিলোমিটার, প্রস্থ ১৪৭ মিটার এবং গভীরতা ১.৫ মিটার। নদী অববাহিকার আয়তন ৬০ বর্গকিলোমিটার। এই নদীটিতে জোয়ারভাটার প্রভাব নেই। বাংলাদেশ পানি উন্নয়ন বোর্ড বা "পাউবো" কর্তৃক লোনা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০৫।
নদীটি ঠাকুরগাঁও জেলার বালিয়াডাঙ্গী উপজেলার অন্তর্গত ধর্মগড় ইউনিয়নের বিলাঞ্চল থেকে উৎপত্তি লাভ করেছে। সূচনাতেই এটি দুটি ধারায় বিভক্ত হয়ে হরিপুর উপজেলার আমগাও ইউনিয়ন অবধি প্রবাহিত হয়ে এক ধারায় লীন হয়েছে। অতঃপর একই উপজেলা দিয়ে ভারতে প্রবেশ করে নাগর নদীতে পতিত হয়েছে। প্রবাহপথে এটি বালিয়াডাঙ্গী, রানীশংকাইল ও হরিপুর উপজেলার মধ্য দিয়ে প্রবাহিত হয়েছে। মৌসুমি প্রকৃতির এই নদী বর্ষাকালে পানিতে সয়লাব হয়ে যায়, সেসময় নদীর সঙ্গে বিলের পার্থক্য নির্ণয় করা অসম্ভব হয়ে পড়ে। কোনো কোনো স্থানে নদীর গতিপথ চিহ্নিত করা সম্ভব হয় না। কিন্তু শুকনো মৌসুমে নদীতে পানির কোনো অস্তিত্ব থাকে না।
গ্রীষ্মকালে এই নদীর শুকিয়ে যায় এবং সেখানে চাষাবাদ করা হয়। বর্তমানে পলির প্রভাবে এই নদীর তলদেশ ক্রমশ ভরাট হয়ে যাচ্ছে, সেই সাথে কমে যাচ্ছে প্রবহমানতা।
কাঁকড়া নদী

কাঁকড়া নদী বা আত্রাই নদী (দিনাজপুর) বাংলাদেশের উত্তর-পশ্চিমাঞ্চলের দিনাজপুর জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৯৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাঁকড়া নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৩।
এ নদীর নামকরণ নিয়ে দুটি মতবাদ আছে। কেউ কেউ মনে করেন জলজ প্রাণী কাঁকড়ার নামে নদীটির নামকরণ হয়েছে। আবার মনে করা হয় একসময় নদীটি জলের সাথে কাঁকর বয়ে আনত। এই শব্দটিই কালক্রমে কাঁকর+ইয়া>কাঁকরিয়া এবং এর অপভ্রংশ থেকেই পরবর্তীকালে এ নদীর নাম কাঁকড়া হয়েছে।
কাঁকড়া নদী বাংলাদেশের দিনাজপুর জেলার চিরিরবন্দর উপজেলার আত্রাই নদী থেকে বের হয়ে একই উপজেলায় পুনরায় আত্রাই নদীতে মিলিত হয়েছে।
কাঁকড়া নদীর দৈর্ঘ্য ২৫ কিলোমিটার, প্রস্থ ২০০ মিটার এবং গভীরতা ৩.৫ মিটার। নদী অববাহিকার আয়তন ১০০ বর্গকিমি। নদীতে সারা বছর জলের প্রবাহ থাকে। এই প্রবাহের কারণ আত্রাই নদীর পানিপ্রবাহ। জুলাই থেকে সেপ্টেম্বর মাসে পানিপ্রবাহ বেশি থাকে। তখন প্রবাহের পরিমাণ বেড়ে দাঁড়ায় ৫০০ ঘন মিটার/সেকেন্ড। এই নদীতীরে গড়ে উঠেছে কারেন্টের হাট। নদীটির উপরে কারেন্টের হাট সড়ক সেতু ও চিরিরবন্দর রেলসেতু আছে। এছাড়াও নদী অববাহিকায় একটি রাবারড্যাম প্রকল্প ও পানি উন্নয়ন বোর্ডের আত্রাই-কাঁকড়া উপপ্রকল্প রয়েছে।
ওকাকুরা কাকুজো

ওকাকুরা কাকুজো (২৬ ডিসেম্বর, ১৮৬২ - ২ সেপ্টেম্বর, ১৯১৩) হলেন জাপানের প্রখ্যাত একজন শিল্পী । টোকিও বিশ্ববিদ্যালয়ে শিক্ষা লাভ করে দর্শন ও ইংরাজী সাহিত্যে গভীর জ্ঞান অর্জন করেন এবং ওই বিশ্ববিদ্যালয় থেকেই তিনি বিশেষভাবে সম্মানিত হন। তিনি ওকাকুরা তেনসিন ( 岡倉 天心 ) নামেও পরিচিত ছিলেন । জাপানের কলাশিল্পে অসামান্য অবদানের জন্য এই শিল্পশাস্ত্রী চিরস্মরণীয় হয়ে থাকবেন। বহির্বিশ্বে তিনি স্মরণীয় হয়ে আছেন তার কালজয়ী পুস্তক দি বুক অফ টি-এর জন্য।
ছাত্রাবস্থায় তিনি মনীষী ফেনলোসার সঙ্গী হয়ে জাপানের বহু মঠ মন্দির ভ্রমণ করেন এবং সেখানে রক্ষিত প্রাচীন শিল্পনিদর্শনগুলি দেখে শিল্পশাস্ত্রচর্চায় বিপুল উৎসাহ লাভ করেন। ১৮৮৬ সালে প্রথমে তিনি জাপান সরকারের শিক্ষামন্ত্রণালয়ের সচিব নিযুক্ত হন ; পরে সরকারি আর্ট কমিশনের সদস্যরূপে ইউরোপ ও আমেরিকা পরিভ্রমণ করেন। পরবর্তীকালে তিনি ভারতবর্ষে এসে বিভিন্ন প্রাচীন মন্দির ও গুহাচিত্র পরিদর্শন করেন। এর ফলে তিনি প্রাচ্য ও পাশ্চাত্য উভয় শিল্পধারাতে অভিজ্ঞ হয়ে ওঠেন। দেশে ফিরে তিনি সরকারি শিল্প মহাবিদ্যালয়ের অধ্যক্ষ নিযুক্ত হন। এর কয়েক বছর পর জাপানের পাশ্চাত্যমুখী গতির ফলে সরকারের সাথে ওকাকুরার মনোমালিন্য সৃষ্টি হয় এবং তারই অনিবার্য কারণে তিনি অধ্যক্ষের আসন থেকে পদত্যাগ করেন। অতঃপর তিনি বিশিষ্ট শিল্পীদের সহযোগিতায় টোকিও নগরীর উপান্তে নিপ্পঙ বিজিতসুইঙ নামে কলাভবন প্রতিষ্ঠা করেন। ১৯০৬ সালে তিনি বোষ্টন মিউজিয়াম অফ ফাইন আর্টসের উপদেষ্টা নিযুক্ত হন।
ভারতে বিশেষ করে বাংলাদেশে বিংশ শতকের গোড়ার দিকে যে নব উন্মেষের সূচনা হয়েছিলো সেখানে ওকাকুরা কাকুজোর অবদান অনস্বীকার্য। জাপানে একটি ধর্মমহাসম্মেলনের আয়োজনের কথা ভেবে তিনি আনুমানিক ১৯০১ সালের শেষে ভারতে এসে কিছুকাল অতিবাহিত করেন। এই সময় ভগিনী নিবেদিতার মাধ্যমে তার বাংলার বেশ কিছু মনীষী ও দেশপ্রেমিকের সাথে ঘনিষ্ঠতা ঘটে। এখানে তিনি স্বামী বিবেকান্দের সাথে সাক্ষাত করেন এবং স্বামী বিবেকানন্দের দর্শণ ও নন্দন তত্ত্বের অদ্বৈবাদ নন্দন তত্ত্বে আগ্রহী হন। পরবর্তীতে স্বামীজিকে তিনি জাপানে নিয়ে আসেন এবং শিকাগো শহরের মত একটা ধর্ম সম্মেলন করতে চেয়েছিলেন।ওকাকুরার প্রেরণায় বাংলায় বিপ্লব আন্দোলনের সূচনা হয়। ১৯২৯ সালে রবীন্দ্রনাথ জাপান ভ্রমণকালে একটি বক্তৃতায় বাংলার যুবসমাজের উদবোধনে ওকাকুরার ভূমিকার ভূয়সী প্রশংসা করেছিলেন । ওকাকুরার যে বাণী সেদিন যুবসমাজের মনে মন্ত্রের মতো কাজ করেছিল' তা তার 'দি আইডিয়ালস্ অফ দি ইস্ট'-গ্রন্থের প্রথম কথা 'এশিয়া ইজ ওয়ান'-কথার মধ্যে ধরা আছে । এশিয়ার এই ঐক্যের বাণী সেদিন বাঙালি মানসে স্বদেশের প্রতি প্রেম ও ভালোবাসার এক অখণ্ড ভাবনার জন্ম দিয়েছিলো। বাংলার বিপ্লববাদকে যেমন ওকাকুরা প্রাণ দিয়েছিলেন তেমনি বাংলার চিত্রকলার নবজাগরণের নায়কদের চিন্তাভাবনাকেও তার ভাবধারা পরিপুষ্টি দান করেছিলো। ওকাকুরার উদ্যোগে জাপানের টাইকান প্রমুখ বিখ্যাত কয়েকজন শিল্পী এদেশে এসে চিত্রচর্চা শুরু করেন ; এইভাবে জাপানের শিল্পশৈলীর সাথে ভারতীয় বাঙালি শিল্পীর পরিচয় ঘটে। আরও পরে জাপান ও চিনের সাথে রবীন্দ্রনাথের যে শ্রদ্ধার যোগ স্থাপিত হয়েছিলো এবং কবিগুরুর জীবন ও কর্মে তার বিশেষ ছাপ পড়েছিলো তার সূত্রপাতও ঘটেছিলো ওকাকুরার পরিচয়ের মাধ্যমে। বহুক্ষেত্রেই রবীন্দ্রনাথ ঠাকুর তা অকপটে স্বীকারও করেছেন। সুরেন্দ্রনাথ ঠাকুরের সাথেও ওকাকুরার পরিচয় অন্তরের যোগে পরিণত হয়েছিলো। আর এইসমস্ত সম্পর্কের টানে তিনি একাধিকবার ভারত ভ্রমণে এসেছেন।
ইসলামিক রিপাবলিক নিউজ এজেন্সি

ইসলামিক রিপাবলিক নিউজ এজেন্সি () বা ইরনা ইরান ইসলামিক প্রজাতন্ত্র কর্তৃক পরিচালিত রাষ্ট্রীয় সংবাদ সংস্থা। ইরানের সাংস্কৃতিক ও ইসলামিক নীতি-নির্ধারণ মন্ত্রণালয়ের নিয়ন্ত্রণে ও সরকারি অর্থানুকূল্যে এটি পরিচালিত হয়। এছাড়াও, সংস্থাটি ইরান সংবাদপত্র প্রকাশ করে থাকে।২০২০ সালের তথ্য মোতাবেক ইরনা’র ব্যবস্থাপনা পরিচালকের দায়িত্ব পালন করছেন আলী নাদেরি ইরানে ৬০টি ও বিশ্বের অন্যান্য দেশে ৩০-এর অধিক কার্যালয় রয়েছে।
১৯৩৪ সালে ইরানের পররাষ্ট্র মন্ত্রণালয় কর্তৃক দেশের সরকারি সংবাদ বহিঃর্বিশ্বে তুলে ধরার উদ্দেশ্যে পার্স এজেন্সি প্রতিষ্ঠা করে। প্রতিষ্ঠার পরবর্তী ছয় বছর ইরানি পররাষ্ট্র মন্ত্রণালয় কর্তৃক জাতীয় ও আন্তর্জাতিক সংবাদ প্রচার করে আসছিল। ফরাসি ও ফার্সী উভয় ভাষায় দৈনিক দুইবার সংক্ষিপ্ত সরকারি ঘোষণা প্রচার করতে থাকে। এ ঘোষণাগুলো সরকারী কর্মকর্তা, তেহরানে অবস্থিত আন্তর্জাতিক সংবাদ সংস্থাসহ স্থানীয় সংবাদ প্রতিষ্ঠানে প্রেরণ করে। মে, ১৯৪০ সালে জেনারেল তাবলিঘাত ডিপার্টমেন্ট প্রতিষ্ঠিত হলে সংস্থাটি ঐ দফতরের নিয়ন্ত্রণে চলে যায়। প্রথম আন্তর্জাতিক সংবাদ সংস্থা হিসেবে এজেন্সি ফ্রান্স প্রেস (এএফপি) থেকে পার্স এজেন্সি প্রতিবেদন ব্যবহার করতে থাকে। পরবর্তীতে রয়টার্স, এসোসিয়েটেড প্রেস (এপি) ও ইউনাইটেড প্রেস ইন্টারন্যাশনাল (ইউপিআই) থেকে তাদের নতুন প্রতিবেদনের উৎসস্থল হিসেবে গ্রহণ করে।
১৯৫৩ সালের অভ্যুত্থানের পর শ্বেত বিপ্লবের মাধ্যমে পার্স এজেন্সিকে আধুনিকায়ণ করা হয়। বিস্তৃত সংবাদ পরিবেশন, পেশাদারী মনোভাবের উন্নয়ন ও প্রশিক্ষিত কর্মকর্তাদের নিয়োগ করা হয়। আন্তর্জাতিক সংবাদগুলো অনুবাদের মাধ্যমে বেতারে সম্প্রচারের ব্যবস্থাসহ স্থানীয় পর্যায়ে গ্রাহকদের সেবা করা হয়।
১৯৬৩ সালে নতুন সৃষ্ট তথ্য মন্ত্রণালয়ের অধীনে পার্স এজেন্সিকে নিয়ে আসা হয়। এর নাম পরিবর্তন করে পার্স নিউজ এজেন্সি (পানা) রাখা হয় যা সার্বক্ষণিক পরিচালিত হতো। জুলাই, ১৯৭৫ সালে ইরানি আইনসভায় তথ্য ও পর্যটন মন্ত্রণালয় সৃষ্টির বিল পাশ হয় ও ৩০০ মিলিয়ন রিয়ালের সম্পদের অধিকারী পার্স নিউজ এজেন্সিকে যৌথ মূলধনী প্রতিষ্ঠান হিসেবে মর্যাদা দেয়া হয়।
ফেব্রুয়ারি, ১৯৭৯ সালে ইরানি বিপ্লবের ফলে শরা-ই-ইনকিলাব নামীয় বৈপ্লবিক কাউন্সিল কর্তৃক জুন, ১৯৭৯ সালে মন্ত্রণালয়ের নাম পরিবর্তন করে ন্যাশনাল গাইডেন্স মিনিস্ট্রি রাখা হয়। একই বছর এজেন্সির নাম পরিবর্তন করে ইসলামিক রিপাবলিক নিউজ এজেন্সি রাখা হয়।
বেশ কয়েকটি আঞ্চলিক সংবাদ সংস্থাগুলোর সাথে দ্বি-পাক্ষিক সম্পর্ক বজায় রেখে স্থিরচিত্র ও সংবাদ আদান-প্রদান করছে। তন্মধ্যে, কিউএনএ, তানজুগ, সিনহুয়া, কিওদো, ইখলাস কেসিএনএ, সানা, ইএফই, ভিএনএ, তুর্কম্যান প্রেস, ইতার-তাস ও রিয়া-নভেস্তি, এমএপি, নাম, ইউনহাপ অন্যতম। জুলাই, ২০১৪ সালে ইতালীয় সংবাদ সংস্থা আদনক্রোনোস ইন্টারন্যাশনালের সাথে দ্বি-পাক্ষিক সংবাদ পরিবেশন সহযোগিতার লক্ষ্যে চুক্তিতে আবদ্ধ হয়। এছাড়াও, রয়টার্স, এপি, ডিপিএ, বিবিসি ও ব্লুমবার্গসহ ওয়ানা’র কাছে নিজেদের ছবি, সংবাদ ও তথ্য বিক্রয়ের সাথেও চুক্তি করেছে।
সাভার অধরচন্দ্র উচ্চ বিদ্যালয়

সাভার অধরচন্দ্র উচ্চ বিদ্যালয় ঢাকা জেলার সাভার উপজেলায় অবস্থিত একটি ঐতিহ্যবাহী শিক্ষাপ্রতিষ্ঠান। বিশিষ্ট শিক্ষানুরাগী, সমাজসেবক এবং তৎকালীন জমিদার বাবু রাখালচন্দ্র সাহা ১৯১৩ সালের ১০ জানুয়ারি সাভারের দক্ষিণ দড়িয়ারপুর এলাকায় তাঁর পিতা অধর চন্দ্র সাহার নামে বিদ্যালয়টি প্রতিষ্ঠা করেন। প্রতিষ্ঠালগ্ন থেকে অর্থাৎ ১৯১৩ সাল থেকে ১৯২৫ সাল পর্যন্ত প্রধান শিক্ষকের দায়িত্ব পালন করেন বাবু হরেন্দ্র নাথ ঘোষ। স্বাধীনতার পর ১৯৭২ সাল থেকে ১৯৯৮ সাল পর্যন্ত প্রধান শিক্ষকের দায়িত্ব পলন করেন আব্দুস সাত্তার মিয়া, পরবর্তীতে জগদীশ চন্দ্র রায় (ভারপ্রাপ্ত), আবুল বাশার (ভারপ্রাপ্ত), মোঃ আব্দুস সামাদ, মোঃ হারুন অর রশীদ (ভারপ্রাপ্ত) এবং বর্তমানে বিদ্যালয়টির প্রধান শিক্ষকের দায়িত্ব পালন করছেন রতন পিটার গোমেজ। বিদ্যালয়টি ২৮ বিঘা জমির উপর প্রতিষ্ঠিত। এটি বাংলাদেশের অন্যতম প্রাচীন একটি শিক্ষাপ্রতিষ্ঠান।
ঢাকা জেলার সাভার উপজেলাধীন দক্ষিণ দড়িয়ারপুরে অবস্থিত।
নুবিয়ান স্পিটিং কোবরা

নুবিয়ান স্পিটিং কোবরা (বৈজ্ঞানিক নাম: "Naja nubiae(Wüster)") আফ্রিকাজাত এলাপিড পরিবারভুক্ত এক প্রজাতির বিষধর সাপ। নুবিয়ান স্পিটিং কোবরারা বিষ ছোড়ে এবং এরা স্পিটিং কোবরা() প্রজাতির অন্তর্ভুক্ত।
নিম্নে চিত্রিত ক্ল্যাডোগ্রাম (cladogram) বা শাখা বিন্যাস্টি বিভিন্ন নাজা বর্গভুক্ত সর্পপ্রজাতির শ্রেনীবিন্যাস ও সম্প্ররককে বিশ্লেষন এবং প্রকাশ করে।
আলী জাফর

আলী জাফর (; জন্ম: ১৮ মে ১৯৮০) একজন পাকিস্তানি কণ্ঠশিল্পী, গীতিকার, সংগীত প্রযোজক, চিত্রশিল্পী, অভিনেতা ও মডেল। প্রাথমিকভাবে একজন সংগীত সুরকার হিসেবে তিনি তার কর্মজীবন শুরু করেন। আলীর প্রথম একক অ্যালবাম "হুকা পানি" মুক্তিলাভের মাধ্যমে সংগীতশিল্পী হিসেবে আত্মপ্রকাশ করেন; যেটি বিশ্বব্যাপী পাঁচ মিলিয়ন কপি বিক্রি করার মধ্য দিয়ে ব্যাপকভাবে জনপ্রিয়তা অজর্ন করে। অ্যালবামটির গানগুলি সংগীতের শীর্ষস্থানীয় ওয়েবসাইটগুলির টপচার্টে শীর্ষস্থান দখল করে নিয়েছিল।
আলী জাফর ২০১০ সালের বলিউড চলচ্চিত্র "তেরে বিন লাদেন"-এ অভিনয়ের মাধ্যমে চিত্রনায়ক হিসেবে আত্মপ্রকাশ করেন। যার স্বীকৃতিস্বরুপ তিনি ফিল্মফেয়ার শ্রেষ্ঠ পুরুষ আত্মপ্রকাশ পুরস্কারের জন্যে মনোনীত হয়েছিলেন। ২০১১ সালে আলী "লাভ কা দি এন্ড" এবং "মেরে ব্রাদার কী দুলহন" চলচ্চিত্রে অভিনয় করেন; যার সুবাদে তিনি "স্টারডাস্ট পুরস্কার - সুপারস্টার টুমোরো পুরুষ" লাভ করেন। এছাড়াও তিনি সফলতার সঙ্গে বলিউড চলচ্চিত্র "লন্ডন, প্যারিস, নিউইয়র্ক" (২০১২), "চশমে বদ্দূর" (২০১৩) এবং "টোটাল সিপায়া" (২০১৪)-তে কাজ করেন।
জাফর তার দীর্ঘদিনের বাগদত্তা আয়েশা ফজলীর সঙ্গে পাকিস্তানের লাহোরে ২০০৯ সালের ২৮ জুলাই তারিখে বিবাহ বন্ধনে আবদ্ধ হন, যিনি ভারতীয় অভিনেতা আমির খানের দূরবর্তী সম্পর্কে আত্মীয়া হন। ২০১০ সালের মার্চ মাসে তার প্রথম সন্তান জন্মগ্রহণ করেন। তিনি তার সন্তানের নাম রাখেন আজান জাফর। ২০১৫ সালের ফেব্রুয়ারিতে তার দ্বিতীয় সন্তান আলাইজা জাফর জন্মগ্রহণ করেন। কন্যা সন্তানের নামকরণ আজান জাফরের নামের সাথে মিলিয়ে রাখা হয়।
! তথ্যসূত্র
! style="background:#bfd7ff" colspan="5"|ইন্ডাস মিউজিক অ্যাওয়ার্ডস
! style="background:#bfd7ff" colspan="5"|লাক্স স্টাইল অ্যাওয়ার্ডস
! style="background:#bfd7ff" colspan="5"|গ্যালাক্সি ললিউড পুরস্কার
! style="background:#bfd7ff" colspan="5"|এশিয়ান বলিউড মিউজিক পুরস্কার
! style="background:#bfd7ff" colspan="5"|এমটিভি স্টাইল অ্যাওয়ার্ডস
! style="background:#bfd7ff" colspan="5"|জি সিনে পুরস্কার
! style="background:#bfd7ff" colspan="5"|ফিল্মফেয়ার পুরস্কার
! style="background:#bfd7ff" colspan="5"|আন্তর্জাতিক ভারতীয় চলচ্চিত্র একাডেমি পুরস্কার
! style="background:#bfd7ff" colspan="5"|স্টাইল পুরস্কার
! style="background:#bfd7ff" colspan="5"|স্টারডাস্ট পুরস্কার
! style="background:#bfd7ff" colspan="5"|পাকিস্তান মিডিয়া পুরস্কার
! style="background:#bfd7ff" colspan="5"|এআরওয়াই চলচ্চিত্র পুরস্কার
! style="background:#bfd7ff" colspan="5"|হাম পুরস্কার
! style="background:#bfd7ff" colspan="5"|কারাউড চলচ্চিত্র উৎসব
! style="background:#bfd7ff" colspan="5"|এইচটি সর্বাধিক স্টাইলিশ পুরস্কার
! style="background:#bfd7ff" colspan="5"|হাম স্টাইল পুরস্কার
! style="background:#bfd7ff" colspan="5"|আন্তর্জাতিক পাকিস্তান প্রতিপত্তি পুরস্কার
আরব রাষ্ট্রের বিশ্ব ঐতিহ্যবাহী স্থানের তালিকা

এটি আরব রাষ্ট্রসমূহের বিশ্ব ঐতিহ্যবাহী স্থানসমূহের একটি তালিকা। এ তালিকায় ভৌগলিকভাবে কিছু এশিয়া ও আফ্রিকার দেশ রয়েছে যেগুলো আরব রাষ্ট্র নামে পরিচিত।
থাই বাত

বাত (মুদ্রা প্রতীক: ฿; ব্যাংক কোড: THB); () হল থাইল্যান্ডের প্রচলিত মুদ্রা। একে ১০০ সাতাংয়ে বিভক্ত করা হয়েছে। বাতের ভগ্নাংশ ‘সাতাং’ () যার মূল্যমান ฿১-র একশত ভাগের ১ভাগ। থাইল্যান্ডের থাইল্যান্ড কেন্দ্রীয় ব্যাংক কর্তৃক এর মূল্যমান নিয়ন্ত্রিত হয়। সুইফটের তথ্য মোতাবেক, অক্টোবর, ২০১৪ সালে বিশ্বের অর্থ বিনিময়ে সর্বাপেক্ষা দশম স্থানীয় ছিল।
পাউন্ডের ন্যায় থাই বাতেরও উৎপত্তি ঘটেছে প্রচলিত ওজনের একক থেকে। এর মুদ্রা মান ১৫ গ্রাম রৌপ্যের ওজনে তৈরী। সম্ভবতঃ সুখোথাই রাজত্বকালে বুলেট আকৃতির ‘ফত দুয়াং’ () নামে পরিচিত মুদ্রা হিসেবে ব্যবহৃত হতো। ঐগুলো খাঁটি রূপা দিয়ে বিভিন্ন ওজনের মাধ্যমে পরিচিতি ঘটানো হয়েছে যার একটি হচ্ছে বাত।
১৮৯৭ সালে রাজা চুলালংকর্ণ দশমিক পদ্ধতির প্রচলন করেন যাতে এক বাত = ১০০ সাতাং হিসেবে গণ্য করা হয়। ১৮৬০ সালে আধুনিককালের মুদ্রার প্রচলন ঘটানো হয়।
১৯৫৬ থেকে ১৯৭৩ সালের মধ্যে মার্কিন ডলারের সাথে এর বিনিময় হার ছিল ২০.৮ বাত = ১ ডলার। এরপর ১৯৭৮ সাল পর্যন্ত ২০ বাত = ১ ডলার করা হয়। মজবুত মার্কিন অর্থনীতির কারণে ১৯৮৪ থেকে ২ জুলাই, ১৯৯৭ তারিখ পর্যন্ত ২৫ বাতে ১ ডলারের পুণঃনির্ধারণ করতে হয়। কিন্তু, ১৯৯৭ সালের এশিয়ার রাষ্ট্রগুলো গুরুতর অর্থনৈতিক সঙ্কটে পড়ে ও বাতের মূল্য অর্ধেকে নেমে আসে। জানুয়ারি, ১৯৯৮ সালে ডলারের বিপরীতে এটি সর্বনিম্ন ৫৬ বাতে পরিণত হয়েছিল।
১৯২৫ সাল থেকে ইংরেজি ভাষায় ব্যাংকনোট হিসেবে ব্যবহৃত হয়ে আসছে। প্রথম রাজা হিসেবে তৃতীয় রাম সমান্তরাল মুদ্রার প্রচলন ঘটান। সিঙ্গাপুরে তাম্র মুদ্রার ব্যবহার সম্পর্কে জানতে পারেন ও ১৮৩৫ সালে তিনি স্কটিশ ব্যবসায়ীর সাথে যোগাযোগ করেন। তিনি পরীক্ষামূলকভাবে ব্যবহারের জন্য দুই ধরনের মুদ্রার নক্সা নিয়ে আসেন। কিন্তু, রাজা উভয় নক্সাই প্রত্যাখ্যান করেন। প্রথম মুদ্রায় দেশের নাম হিসেবে শ্যামের পরিবর্তে মুয়াং থাই রাখা হয়।
১৯৪১ সালে ৫, ১০ ও ২০ সাতাং মূল্যমানের রৌপ্যমুদ্রা চালু করা হয়। এর প্রধান কারণ ছিল দ্বিতীয় বিশ্বযুদ্ধে নিকেলের দুষ্প্রাপ্যতা। পরের বছর টিনের ধাতব মুদ্রা চালু হয়। ২০০৮ সালে অর্থ মন্ত্রণালয় ও রয়্যাল থাই মিন্ট ঘোষণা করে যে, ২০০৯ সালের মুদ্রায় উৎপাদন খরচ কমানোসহ রাজার প্রতিকৃতিতে পরিবর্তন আনা হবে। ফেব্রুয়ারি, ২০১০ সালে থাইল্যান্ডের কোষাগার বিভাগ থেকে জানানো হয়, ২০ বাত মুদ্রার নতুন মুদ্রা ছাপানো হবে।
১৯০২ সালে ইউরোপে যুবরাজ জয়ন্ত মংকল ব্যাংক নোটের ব্যবহার সম্পর্কে জানেন যা থাইল্যান্ডে কাগুজে মুদ্রা প্রবর্তনের উল্লেখযোগ্য মাইলফলক হিসেবে পরিগণিত হয়ে আসছে। ১৯ সেপ্টেম্বর, ১৯০২ তারিখে সরকার ইংল্যান্ডের টমাস ডি লা রুই এন্ড কোম্পানি লিমিটেড কর্তৃক রাজা পঞ্চম ও ষষ্ঠ রামের আমলে ৫, ১০, ২০, ১০০ এবং ১০০০ টিকেল নামে থাই ভাষায় পরিচিত বাতের পাশাপাশি ১৯১৮ সালের পর ১ ও ৫০ টিকেলের নোট প্রকাশ করে। ১৯২৫ সালে আরবী ও থাই সংখ্যায় এবং ইংরেজি বাদে ১, ৫,১০, ২০, ১০০ এবং ১০০০ বাতের নোট প্রকাশ করে। ইংরেজি ভাষীরা এগুলোকে ‘টিকেল’ নামে আখ্যায়িত করে।
১৯৪২ সালে থাইল্যান্ড ব্যাংক প্রতিষ্ঠিত হয় ও যাবতীয় কাগুজে মুদ্রার উপর নিয়ন্ত্রণ ভার গ্রহণ করে। ১৯৪৫ সালে সংক্ষিপ্তকালের জন্য ৫০ বাতের নোট পুণঃপ্রকাশ করে। ১৯৪৬ সালে ৫০ সাতাং প্রকাশিত হয়। ২৭ জুলাই, ২০১০ তারিখে থাইল্যান্ড ব্যাংক কর্তৃপক্ষ ঘোষণা করে যে, ডিসেম্বর, ২০১০ সালে ১৬শ সিরিজের ব্যাংকনোট প্রকাশ করবে। ৯ আগস্ট, ২০১২ তারিখে রাণী সিরিকেতের ৮০তম জন্মদিন উপলক্ষে ৮০ বাতের স্মারকসূচক ব্যাংক নোটের প্রচলন ঘটায়।
এশিয়ার বিশ্ব ঐতিহ্যবাহী স্থানের তালিকা

এটি এশিয়া মহাদেশের অঞ্চল ও দেশ অনুযায়ী বিশ্ব ঐতিহ্যবাহী স্থানসমূহের একটি তালিকা।
জাম্বি শহর

জাম্বি শহর(Indonesian: "Kota Jambi") ইন্দোনেশিয়ার একটি শহর, সুমাত্রা দ্বীপের জাম্বি প্রদেশের রাজধানী .শহরটি বাটাং হারি নদীর ব্যস্ত বন্দর এবং তেল ও রবার উৎপাদন কেন্দ্র। এটি প্রাচীন স্রীবিজায়া রাজ্যের গুরুতপূর্ন শহর মুয়ারো জাম্বি থেকে ২৬ কি.মি. দূরে অবস্থিত। 
নিকটতম নগর ও গ্রাম মেন্ডালো,কিনাতি, পাদাং, তাঞ্জুনগাজহোর,পায়ালমিরাহ এবং মুয়ারাকুম্পি। জাম্বি সশহর সুলতান তাহা বিমানবন্দর দ্বারা পরিবেশিত।
জাম্বি শহর ১৯৪৬ সালের ১৭ ই মে সুমাত্রার গর্ভনরের স্বায়ত্তশাসনের এলাকার প্রশাসনিক রাজধানী হিসাবে সূচিত হয়। ১৯৫৬ সালে জাম্বি শহরের তার নগরীর মর্যাদা দেওয়া এবং শেষ পর্যন্ত ১৯৫৭ সালের ৬ জানুয়ারি জাম্বি প্রদেশের রাজধানীতে পরিণত হয়।
জাম্বি শহরের মোট স্থলভাগের আয়তন ২০৫.৩৮ বর্গকি.মি. (৭৯ বর্গমাইল)। জাম্বি শহর সমূদ্রতলের উপরে ৬০মি. উচ্চতায় সঙ্গে পূর্ব সুমাত্রায় নিচু এলাকার দক্ষিণ-পশ্চিম অংশে অবস্থিত। বাটাং হারি নদী সুমাত্রা দীর্ঘতম নদী ১৭০০ কিমি (১০৫৬মাইল) অংশ জাম্বি শহরের মধ্য দিয়ে প্রবাহিত।
জাম্বি শহরের ২৩° সি থেকে ২২ এর মধ্যে সর্বনিম্ন তাপমাত্রা (৭৩ থেকে ৭২ডিগ্রি ফারেনহাইট) এবং ৩২ ° সে থেকে ৩০ (৮৬ থেকে ৯০ ডিগ্রি ফারেনহাইট) সর্বোচ্চ তাপমাত্রা সঙ্গে গ্রীষ্মমণ্ডলীয় জলবায়ু আছে. আর্দ্রতা গড় স্তর ৮২ থেকে ২৮%। জাম্বি শহরের বার্ষিক বৃষ্টিপাত অক্টোবর থেকে মার্চ পর্যন্ত দীর্ঘস্থায়ী বর্ষাকালে সঙ্গে ২,২৯৬.১মিমি (৯০.৩")হয়। শুষ্ক মৌসুমে গড়ে ১৬ দিনের বৃষ্টি, এপ্রিল থেকে সেপ্টেম্বর পর্যন্ত স্থায়ী হয়।
জাম্বি প্রদেশের মোট জনসংখ্যা ১৭% নিয়ে জাম্বি শহর জাম্বি প্রদেশের সবচেয়ে জনবহুল শহর
জাম্বি শহর যুক্ত রয়েছে:
দ্বিতীয় ইথেলরিক

ইথেলরিক II বা এথলরিক II () (মৃত্যু: ১০৭৬ খ্রিষ্টাব্দ) ছিল মধ্যযুগীয় ইংল্যান্ডের সেলসেইর দ্বিতীয় স্থায়ী বিশপ, চেচিস্টার সরিয়ে নেওয়া পূর্বে। এথলরিক II ১০৫৮ খ্রিষ্টাব্দে বিশপে পবিত্রীকৃত হন এবং ১০৭০ খ্রিষ্টাব্দে অজ্ঞাত কারণে তাকে পদচ্যুত করে, তারপর ইংল্যান্ডের রাজা উইলিয়াম I তাকে কারাগারে পাঠায়। তাকে তার সময়ের শ্রেষ্ঠ আইন বিশেষজ্ঞদের একজন বিবেচনা করা হতো, এবং এমনকি পেনেন্ডন হিছের বিচারে সাক্ষী দেবার জন্য তাকে কারাগার থেকে নিয়ে যাওয়া হয়, সেখানে তিনি ইংল্যান্ডের নরম্যান বিজয়ের পূর্বে ইংরেজি আইন সম্পর্কে সাক্ষ্য দেন।
ইথেলরিক বিশপ হওয়ার পূর্বে ক্যান্টারবেরি প্রায়রিতে খ্রিস্ট চার্চ প্রায়রির একজন সন্ন্যাসী ছিল। বিভিন্ন ঐতিহাসিকদের মতপ্রকাশ করে যে, তিনি ইথেলরিক হতে পারে, যিনি ক্যান্টারবেরির একজন সন্ন্যাসী এবং ওয়েসেক্সের আর্ল, গডউইনের একজন আত্মীয় ছিল। ১০৫০ খ্রিষ্টাব্দে ক্যান্টারবেরির আর্চবিশপ হতে ইথেলরিক ক্যান্টারবেরির সন্ন্যাসীদের দ্বারা নির্বাচিত হন, কিন্তু রাজা এডওয়ার্ড দ্য কানফেসার তা অনুমোদিত না করে, জুমিজেজের রবার্টকে আর্চবিশপ কারার জন্য জোর দেন। নিছক প্রমাণ নয় যে তারা একই নামের ছিল কারণ অ্যাংলো-স্যাক্সন ইংল্যান্ডে নামটি অপেক্ষাকৃত সাধারণ একটি নাম ছিল। তারা একই ব্যক্তি হওয়ার অন্যান্য প্রমাণ হচ্ছে যে, তাকে অন্যায়ভাবে ১০৭০ খ্রিষ্টাব্দে পদচ্যুত করা হয়েছে বলে মনে করা হয়, যেমন ১০৭৬ খ্রিষ্টাব্দে বিশপের মহান যুগে হয়েছিল।
ইথেলরিক স্টিগেন্টের, ক্যান্টারবেরির আর্চবিশপ দ্বারা ১০৫৮ খ্রিষ্টাব্দে বিশপে পবিত্রীকৃত হন। ইথেলরিক স্টিগেন্টের দ্বারা পবিত্রীকৃত হওয়াটা সেই সময়ের অধিকাংশ ইংরেজ বিশপদের থেকে ভিন্ন ছিল কারণ স্টিগেন্ট একটি আর্চবিশপের কর্তৃত্ব এবং বিশপ পবিত্রীকৃত ক্ষমতার একটি বৈধ প্রতীক।
ইথেলরিক ২৪শে মে ১০৭০ খ্রিষ্টাব্দে উইন্ডসরের কাউন্সিল দ্বারা পদচ্যুত করে, মার্লবরোতে কারারুদ্ধ করা হয় যা স্টিগেন্ট (আর্চবিশপ মত এক নয়) দ্বারা প্রতিস্থাপিত হয়েছে এবং পরে বিশপের এলাকা চেচিস্টার সরিয়ে নেওয়া হয়। সম্ভবত, তার জবানবন্দিতে ইংল্যান্ডের রাজা হ্যারল্ডের মা ও বোন কাউন্ট অফ ফ্লন্ডোর্সে আশ্রয়ের সম্পর্ক সংযুক্ত ছিল। ইংল্যান্ডের রাজা উইলিয়াম I ভয় করে যে, যদি ইথেলরিক গডউইনের সাথে সম্পর্কিত হয়, তাহলে তারা বিশপের এলাকা ব্যবহার করে বিশপরা বিদ্রোহ শুরু করতে পারে। আরেকটি কারণে অন্তর্ভুক্ত ছিল যা হচ্ছে, ইথেলরিক স্টিগেন্ট দ্বারা পবিত্রীকৃত করা হয়েছিল কিন্তু স্টিগেন্ট অন্য যে বিশপ পবিত্রীকৃত হয়েছিল, তাদের মধ্যে রচেস্টারে বিশপ সিওয়ার্ড পদচ্যুত হয়নি। ইথেলরিক একজন সন্ন্যাসী হওয়া সত্তেও তার ধার্মিকতা জন্য কোন মহান খ্যাতি পায়নি। পোপ মনে করেনি যে, তার জবানবন্দিতে সঠিকভাবে পরিচালনা করা হয়েছে, তাই তার জবানবন্দি ১লা এপ্রিল, ১০৭৬ খ্রিষ্টাব্দে উইনচেস্টার কাউন্সিলে নিশ্চিত করা হয়। এটি প্রামাণিক বলে অস্বীকৃত বিবেচনা করা অব্যাহত থাকে, কিন্তু ইথেলরিকে তার বিশপের পুনঃস্থাপন করা হয়নি।
তাকে বিচারের জন্য বন্দি করে ব্যায়েউক্সের ওদোর পেনেন্ডেন হিথ, আর্ল অফ কেন্টে নিয়ে যাওয়া হয়। এটি ১০৭২ খ্রিষ্টাব্দ এবং ১০৭৬ খ্রিষ্টাব্দে মধ্যে কিছু সময় স্থান নেয়। এই সময়ে, তিনি ইংল্যান্ডে সবচেয়ে বিখ্যাত আইন বিশেষজ্ঞ ছিলেন। তিনি অ্যাংলো-স্যাক্সন ভূমির আইন পরিষ্কার করতে সাহায্য করেন। যেমন, ওদো থেকে লানফ্রাঙ্কের জমি পুনরুদ্ধার প্রচেষ্টার বিচারের সাথে সংশ্লিষ্ট ছিল। মধ্যযুগীয় লেখক ইডমারও সেন্ট দনস্টেনের "ইডমারের জীবনের" তথ্যের জন্য ইথেলরিক পরামর্শ নেন।
তিনি বিচারের অংশগ্রহণ করার সময়ই একজন বৃদ্ধ লোক ছিল, সম্ভবতঃ ইথেলরিক বিচারের পর পরই মারা যান।
রাখালচন্দ্র সাহা

রাখালচন্দ্র সাহা (মৃত) একজন বিশিষ্ট শিক্ষানুরাগী ও সমাজসেবক। তিনি সর্বপ্রথম বাংলাদেশের রাজধানী ঢাকার নিকটে অবস্থিত সাভারে শিক্ষা ব্যবস্থার সূচনা করেন। সাভারের দানবীর নামে পরিচিত এই গুণী ব্যক্তি মাতার নামে ছেলেদের থাকার বোর্ডিং, পিতার নামে সাভার অধরচন্দ্র উচ্চ বিদ্যালয় (১৯১৩ সালে প্রতিষ্ঠিত), কাকার নামে মহেশচন্দ্র দাতব্য চিকিৎসালয় এবং সাভার পাবলিক লাইব্রেরী (১৯৩৯ সালে প্রতিষ্ঠিত) সহ আরো অনেক দাতব্য প্রতিষ্ঠান স্থাপন করেন।
তার মৃত্যুর পর স্ত্রী প্রিয়বালা সাহা পোষ্যপুত্র গ্রহণ করেন। উক্ত পোষ্যপুত্র ঋষিকেশ সাহা পিতা রাখাল বাবুর নামে রাখালচন্দ্র স্মৃতি ভবন ও জনসাধারণের জন্য একটি খেলার মাঠ করেন। প্রিয়বালা সাহা ১৯৮০ সালে তার বসতবাড়ি অধরচন্দ্র উচ্চ বিদ্যালয়ের ছাত্রদের বাসস্থানের জন্য দান করেন। বর্তমান সাভার কলেজ তার দানকৃত জমির উপর অবস্থিত।
ফিলিস্তিন বিশ্ববিদ্যালয়

ফিলিস্তিন বিশ্ববিদ্যালয় (UP ,ইউপি; আরবি: جامعة فلسطين) ফিলিস্তিনের উচ্চশিক্ষার একটি বেসরকারী প্রতিষ্ঠান যেটি আল-জাহরা (গাজা শহরের দক্ষিণে) অবস্থিত, যা জর্ডান, সৌদি আরব ও সিরিয়ায় ক্যাম্পাস পরিচালনা করা হয়। বিশ্ববিদ্যালয়টি ২০০৫ সালে প্রতিষ্ঠিত হয়।
প্রতিটি বিশেষায়িত ক্ষেত্রে একটি দক্ষ শিক্ষকের সুপারভাইজরি কমিটি আছে যাদের সর্বোচ্চ একাডেমিক মান এবং বিভিন্ন বিশ্ববিদ্যালয়ের ভাল পেশাগত অভিজ্ঞতা অনুযায়ী নির্বাচন করা হয়। তাছাড়া,  শিক্ষক ও ছাত্রদের মধ্যে যোগাযোগ সংগঠিত করার জন্য দায়িত্বপ্রাপ্ত একটি আইটি ইউনিট আছে এবং এই প্রযুক্তিগত কর্মসূচিটি বিশ্ববিদ্যালয় দল দ্বারা  বিকশিত করা হয়, যা UPINAR অফিস সময়ে UPINAR পরিবর্ধনের মাধ্যমে শিক্ষার কার্যকারিতা বৃদ্ধি ও একাডেমিক প্রোগ্রামের প্রত্যাশিত লক্ষ্য এবং ফলাফল পূরণ করতে পারে। এই প্রক্রিয়াটি ভালো মানের কোর্স ও পদ্ধতি প্রদানের মাধ্যমে একটি অতুলনীয় পার্থক্য তৈরি করার প্রাথমিক ধাপ।
সাধারণত, প্যালেস্টাইন বিশ্ববিদ্যালয়ের প্রতিষ্ঠাতার একটি স্বতন্ত্র খ্যাতি রয়েছে এবং ফিলিস্তিন অঞ্চল এবং বিশ্বের উচ্চ শিক্ষাপ্রতিষ্ঠানের মানচিত্রে একটি নেতৃস্থানীয় অবস্থানে থাকার যোগ্যতা রাখেন।  
ফিলিস্তিন বিশ্ববিদ্যালয় দেশের নাম বহনকারী একমাত্র বিশ্ববিদ্যালয়। এটা সরকারের অধীন নয় এবং কোন রাজনৈতিক দল সমর্থিত নয়।  সর্বস্তরের মানুষ থেকে এখানকার কর্মী নেয়া হয়। এখানকার
অ্যাকাডেমিক স্টাফরা পশ্চিমা , এশিয়া ও মধ্যপ্রাচ্য থেকে গ্র্যাজুয়েট প্রাপ্ত ।  শিক্ষকদের এই সংগ্রহ ফিলিস্তিন বিশ্ববিদ্যালয়কে প্রকৃত শিক্ষার কেন্দ্রে পরিণত করেছে।  ইউপি ক্যাম্পাস জীবন রাজনীতি মুক্ত।
সৃষ্টিবাদ

সৃষ্টিবাদ এমন এক ধর্মীয় বিষয়। যে প্রকৃতি এবং যে জগৎ আমরা দেখি যেমন মহাবিশ্ব পৃথিবী জীবন এবং মানুষ সবকিছুই সৃষ্টি হয়েছে এমন এক সত্তার থেকে যাকে আমরা দেখি না। কোনো কোনো ধর্মীয় চিন্তা বিজ্ঞানের ব্যাখ্যা যেমন বিবর্তনবাদ এর সাথে মিলে আবার কোন কোনটি মিলে না।
নব্য পৃথিবী সৃজনবাদীগণ বাইবেলের জেনেসিসে বর্ণিত সৃষ্টিতত্ত্বকে সমর্থন করে বিবর্তনের বৈজ্ঞানিক তত্ত্বকে প্রত্যাখ্যান করে থাকেন। জেনেসিস অনুসারে, ঈশ্বর আদিতে বিদ্যমান বিশৃঙ্খল শুন্যতাকে সুসজ্জিত করে তা থেকে জীবন সৃষ্টি করেছেন। ইসলাম ধর্মমতে আদিতে আল্লাহ, জ্বিন এবং ফেরেশতারা ছিলেন। পরবর্তীতে মহান আল্লাহ মানুষ সৃষ্টির ইচ্ছা পোষণ করবেন এবং আদম ও হাওয়াকে সৃষ্টি করলেন—তাদের হতেই বর্তমান মানবজাতির উৎপত্তি। অন্যান্য ধর্মে সৃষ্টিতত্ত্বের পৃথক পৃথক পৌরাণিক ব্যাখ্যা রয়েছে। এর প্রথম উদ্যোগটি ক্রিয়েশিয়ো এক্স নিহিলো নামে পরিচিত। ল্যাটিন ভাষায় যার অর্থ হল "কিছু নেই বা শুন্য থেকে সৃষ্টি"।
হিপ্পোর অগাস্টিনের ন্যায় আরও বহু লেখক হাজার হাজার বছর ধরে "ঈশ্বর বিশ্ব সৃষ্টি করেছেন" এই মতবাদটি শিক্ষা দিয়ে এসেছেন।
১৮শ শতাব্দীতে বিবর্তন মতবাদের ইতিহাস বিজ্ঞমহলে প্রাধান্য বিস্তার করায়, পশ্চিমা সংস্কৃতিতে আব্রাহামীয় ধর্মসমূহ ও জেনেসিসে বর্ণিত সৃষ্টিতত্ত্বসমূহ জীববিদ্যা ও অন্যান্য বিজ্ঞানের সাথে পুনরায় একীভূতকরণের প্রবণতা শুরু হয়। যারা দাবি করেন যে, সকল প্রজাতির জীব পৃথকভাবে সৃষ্টি হয়েছে তাদেরকে সাধারণত সৃজনবাদের সমর্থক বলা হলেও, বিপরীতভাবে চার্লস ডারউইন ও তার সমর্থকদের "বিবর্তনবাদী" উপাধির সাথে সাদৃশ্য রেখে তাদেরকে "সৃজনবাদী"ও বলা হয়ে থাকে।
সময়ের ধারাবাহিকতায় সৃজনবাদ-বিবর্তনবাদ বিতর্ক বিকাশের সাথে সাথে, "বিবর্তনবাদ-বিরোধী" নামক পরিভাষাটি বিশ্বজুড়ে পরিচিতি পেতে থাকে। বর্তমানে জানা যায় যে, ১৯শতকে মৌলবাদী প্রোটেস্ট্যান্ট খ্রিষ্টানগণ বিজ্ঞানীদের দ্বারা সমর্থিত ভূতত্ত্ব ও বিবর্তনবাদের সপক্ষের তত্ত্বসমূহের বিরোধিতায় প্রথম সৃজনবাদী আন্দোলনের সূচনা ঘটান।
২০শতাব্দীতে ইসলাম এবং ইহুদি ধর্মেও সৃজনবাদী আন্দোলনের উত্থান ঘটে।
আস্তিক বিবর্তনবাদ, যা বিবর্তনীয় সৃজনবাদ নামেও পরিচিত, তা হল পৃথিবীর বয়স ও বিবর্তনভিত্তিক বৈজ্ঞানিক আবিষ্কারসমূহের সাথে ধর্মকে একীভূতকরণের একটি প্রয়াস। পুরোনো পৃথিবী সৃষ্টিতত্ত্বকেও (ওল্ড আর্থ ক্রিয়েশনিজম) এই মতবাদে সামঞ্জস্যপূর্ণভাবে অন্তর্ভুক্ত করা হয়েছে।
বিভিন্ন ধরনের সৃজনবাদকে শ্রেণিবদ্ধ করা ও সৃজনবাদীদের একটি "শ্রেণিবিন্যাস" তৈরির লক্ষ্যে এ পর্যন্ত বহু উদ্যোগ গ্রহণ করা হয়েছে। সৃজনবাদ (বিশদ বিশ্লেষিত) একটি বর্ণিল বিশ্বাসমালাকে ধারণ করে যেগুলো নিম্নের তালিকায় সাধারণভাবে শ্রেণিভুক্ত করা হয়েছে।
খড়খড়িয়া-তিলাই নদী

খড়খড়িয়া নদী বা তিলাই নদী বাংলাদেশের উত্তরাংশের নীলফামারী ও দিনাজপুর জেলার একটি নদী। নদীটির দৈর্ঘ্য ৭৫ কিলোমিটার, প্রস্থ ৩০ মিটার যা কোন্দলের নিকট পরিমাপকৃত এবং সেখানে গভীরতা ৬ মিটার। নদী অববাহিকার আয়তন ২৬৫ বর্গকিলোমিটার। সৈয়দপুর, পার্বতীপুর উপজেলা শহর এই নদীর পাড়েই অবস্থিত।
খড়খড়িয়া নদী বাংলাদেশের নীলফামারী জেলা সদরের সিঙ্গিমারি বিল হতে উৎপত্তি লাভ করে নদীটি দিনাজপুর জেলার সৈয়দপুর, পার্বতীপুর ও ফুলবাড়ী উপজেলার ভেতর দিয়ে প্রবাহিত হয়েছে। অতঃপর নদীটি ফুলবাড়ীতে ছোট যমুনা নদীতে মিলিত হয়েছে। এই নদীর পানিপ্রবাহ মৌসুমি প্রকৃতির। জুলাই হতে সেপ্টেম্বর মাস পর্যন্ত এই প্রবাহের পরিমাণ বেশি থাকে। তখন প্রবাহের আনুমানিক পরিমাণ ৭৫ ঘনমিটার/সেকেন্ড হয়। এই নদীতে জোয়ারভাটার প্রভাব নেই। এই নদীর উপর সৈয়দপুর-দিনাজপুর সড়কে ১টি সেতু, সৈয়দপুর-পার্বতীপুর সড়কে ২টি সেতু রয়েছে। পানি উন্নয়ন বোর্ডের একটি উপপ্রকল্প রয়েছে সিঙ্গিমারি বিলে।
খড়খড়িয়া নদীর তীরে পার্বতীপুর পৌরসভা, নীলফামারী পৌরসভা এবং সৈয়দপুর পৌরসভা অবস্থিত। এই নদীতে কোনো ব্যারাজ বা রেগুলেটর এবং কোনো বন্যা নিয়ন্ত্রণ বাঁধ নেই।
সামোসির

সামোসির, বা সামোসির দ্বীপ  ইন্দোনেশিয়ার সুমাত্রা দ্বীপের উত্তরে অবস্থিত লেক টোবার একটি বৃহৎ আগ্নেয় দ্বীপ,প্রশাসনিকভাবে সামোসির দ্বীপ সামোসির রিজেন্সির নয়টি জেলার ছয় নিয়ে পরিচালিত হয়। লেক ও দ্বীপ প্রায় ৭৫,০০০ বছরে আগে একটি মহাঅগ্নুত্পাত অগ্ন্যুত্পাত পর গঠিত হয়।দ্বীপটি মূলত একটি ছোট ইস্থেমাস দ্বারা পার্শ্ববর্তী কালডেরা প্রাচীর সংযুক্ত ছিল।
৬৪০ বর্গ কি.মি (২৪৭বর্গমাইল) এই সামোসির পৃথিবীর বৃহত্তম দ্বীপগুলোর একটি, এবং বিশ্বের পঞ্চম বৃহত্তম লেক দ্বীপ।
শামোসির তার ইতিহাসের জন্য পর্যটন কেন্দ্র হিসাবে জনপ্রিয়তা পেয়েছে। পর্যটন রিসর্টগুলো টুকটুক এলাকায় কেন্দ্রীভূত। দ্বীপটি বাতাক সংস্কৃতির কেন্দ্রে এবং অনেক টোবা বাতাক ঐতিহ্যবাহী ঘর (রুমা্হ অাদাত) এখানে অবস্থিত রয়েছে। পর্যটন আবাসন গুলোর  অধিকাংশই টুকটুক ছোট শহরে কেন্দ্রীভূত,যা পারাপাত শহরে থেকে লেকের এক ঘণ্টা ফেরি যাত্রার দুরে অবস্থিত। সকাল ৮.৩০ থেকে রাত ৭.০০ পর্যন্ত প্রতি ঘণ্টায় যাত্রীবাহী ফেরি ছাড়া  হয়।
চিত্রল নদী

চিত্রল নদী (উর্দু, পশতু - چترال سيند) হল পাকিস্তানের উত্তরপশ্চিমাংশে খাইবার পাখতুনখোয়া প্রদেশের উত্তরাংশ ও আফগানিস্তানের পূর্বাংশের মধ্য দিয়ে প্রবাহিত একটি নদী। এর দৈর্ঘ্য ৪৮০ কিলোমিটার (মূল নদী ২৬০ কিলোমিটার, মস্তুজ ও ইয়ারখুন নদীর সাথে মিলিত দৈর্ঘ্য ৪৮০ কিলোমিটার)। স্থানীয় ভাবে এই নদী কুনার নদী (کونړ سيند) ও কামা নদী (کامه سيند) নামেও পরিচিত। হিন্দুকুশ পর্বতমালার বরফগলা জলে পুষ্ট দক্ষিণপশ্চিমবাহী এই নদী সিন্ধু অববাহিকার নদীসমূহের মধ্যে অন্যতম। আফগানিস্তানের জালালাবাদ শহরের কাছে এই নদী বাম দিক হতে কাবুল নদীর সাথে মিলিত হয়েছে। এরপরে সেই মিলিত স্রোত কাবুল নদী নামে দক্ষিণপূর্বে প্রবাহিত হয়ে পুনরায় পাকিস্তানে প্রবেশ করে আটক শহরের কাছে সিন্ধু নদের সাথে মিলিত হয়েছে।
পাকিস্তানের খাইবার পাখতুনখোয়া প্রদেশের চিত্রল জেলায় হিন্দুকুশ পর্বতমালার উত্তর ঢালের হিমবাহ থেকে এই নদীর উৎপত্তি। কিন্তু উৎসস্থল থেকে বেশ কিছুটা নেমে এসে মস্তুলে বাম দিক থেকে বয়ে আসা লুৎখো নদীর সাথে মিলিত হবার আগে পর্যন্ত এই স্রোত মূলত মস্তুজ নদী নামেই পরিচিত। এরপরে এই মিলিত স্রোত "চিত্রল" বা "চেত্রার" নামে দক্ষিণ মুখে প্রবাহিত হয়ে আফগানিস্তানে কুনার উপত্যকায় প্রবেশ করেছে। আফগানিস্তানে ঢুকে এই নদী "কুনার" নামে পরিচিত হয়। আসাদাবাদ শহরের কাছে এই নদীর সাথে ডান দিক থেকে এসে মিলিত হয়েছে হিন্দুকুশ পর্বতমালারই বরফগলা জলে পুষ্ট আরেকটি নদী পেচ। এরপর এই মিলিত স্রোত "কুনার" নদী নামে আরও কিছুটা বয়ে গিয়ে জালালাবাদ শহরের একটু পূর্বে কাবুল নদীতে গিয়ে পড়ে।
চিত্রল নদী তার উচ্চ গতিপথে মূলত পাকিস্তানের চিত্রল জেলায় হিন্দুকুশ পর্বতের উত্তর ঢালে হিমবাহের বরফগলা জলে পুষ্ট হয়ে হিন্দুকুশ পর্বতমালার পূর্ব সীমা বরাবর নেমে এসেছে। এই অংশে এই নদী মূলত মস্তুজ নদী নামেই পরিচিত। এই নদী খাতের পূর্ব দিকের পর্বতমালাকে সাধারণভাবে হিন্দুরাজ পর্বতমালা বলে অভিহিত করা হয়ে থাকে। এরপর মস্তুজ শহরের কাছে পূর্ব থেকে বয়ে আসা লুৎখো নদীর সাথে মিলিত হয়ে এই নদী প্রথমে চিত্রল নদী নামে পরিচিতি লাভ করে পাকিস্তানের চিত্রল উপত্যকা ও পরে কুনার নদী নামে আফগানিস্তানের কুনার উপত্যকার মধ্য দিয়ে প্রবাহিত হয়। এই দুই উপত্যকাই এই নদীর জলে পুষ্ট হয়। এখানকার মানুষের জীবন ও অর্থনীতিতে এই নদীর গুরুত্ব যথেষ্টই বেশি। আঞ্চলিক পর্যায়ে যথেষ্ট গুরুত্বপূর্ণ পাকিস্তানের চিত্রল জেলার প্রধান শহর ও প্রশাসনিক কেন্দ্র চিত্রল এই নদীর ধারেই অবস্থিত। ১৯৯০ সালে UNHCR কর্তৃক এক সমীক্ষায় দেখা গেছে আফগানিস্তানের কুনার প্রদেশের মারাওয়ার জেলার ৬০% মানুষই পানীয় জলের জন্য এই নদীর জলের উপরই নির্ভরশীল।
দুই লাগোয়া উপত্যকা কুনার ও চিত্রল বর্তমানে দু'টি আলাদা আলাদা দেশ, পাকিস্তান ও আফগানিস্তানে বিভক্ত। কিন্তু আগে এই অঞ্চলের উপর দিয়ে একটি বহুল ব্যবহৃত বাণিজ্যপথ চালু ছিল। পামিরগ্রন্থির উচ্চ পার্বত্য অঞ্চলের মধ্য দিয়ে আসা গিরিপথগুলি থেকে এই উপত্যকাদু'টির মধ্য দিয়ে ভারতীয় উপমহাদেশের সমভূমিতে নেমে আসার পথটি ছিল একটি অন্যতম সহজ পথ। তবে চিত্রল নদীটি বেশিরভাগ অঞ্চলেই নৌচলাচলের পক্ষে অযোগ্য হওয়ায় এক্ষেত্রে জলপথের থেকে স্থলপথই বেশি ব্যবহৃত হত। মধ্য ঊনবিংশ শতাব্দীতে ইংরেজ সেনাপতি মেজর জেনারেল অগাস্টাস অ্যাবট এই অঞ্চলে অভিযান চালাতে গিয়ে আফগানিস্তানের কুনার উপত্যকায় এই নদীর অববাহিকা অঞ্চল প্রত্যক্ষ করেন। তাঁর বিবরণেও এই অঞ্চলের সমৃদ্ধি ও সৌন্দর্যের সুন্দর একটি বিবরণ আমরা পেয়ে থাকি। তবে বর্তমানে এই বাণিজ্যপথ রাজনৈতিক কারণে সম্পূর্ণই পরিত্যক্ত।
জনতা কলেজ

জনতা কলেজ বাংলাদেশের উত্তরাঞ্চলের নীলফামারী জেলার ডিমলা উপজেলায় অবস্থিত একটি কলেজ। কলেজটি ১৯৯৩ সালে প্রতিষ্ঠিত হয়। বর্তমানে কলেজটি জাতীয় বিশ্ববিদ্যালয় অধিভুক্ত।
জনতা কলেজ ১৯৯৩ সালে উপজেলার দ্বিতীয় কলেজ হিসেবে প্রতিষ্ঠিত হয়। প্রতিষ্ঠাকালীন সময়ে কলেজটিতে রাজশাহী শিক্ষা বোর্ডের অধীনে শুধু উচ্চ মাধ্যমিক পর্যায়ে পড়ানো হতো। ২০১০ সালে স্নাতক (পাশ) কোর্স চালু হয়।
বর্তমানে জনতা কলেজে ৩টি বিষয়ে স্নাতক (সম্মান) ২টি বিভাগে স্নাতক (পাশ) এবং উচ্চ মাধ্যমিক পর্যায়ে পাঠ্যদান করা হয়।
ইষ্টি কুটুম

ইষ্টি কুটুম হল টিভি চ্যানেল স্টার জলসার একটি সিরিয়াল।
ইষ্টি কুটুম গল্পের নায়ক অর্চি একবার সাঁওতালদের একটি মেলায় যায়। কিন্তু সাঁওতালরা তাকে বন্দি করে। তারা তাকে মেরে ফেলতে চাইলেও বাহা নামের একটি মেয়ে তাদের বাঁধা দেয়। তখন তারা বাহাকে অর্চির সঙ্গে বিয়ে দেয়। কিন্তু অর্চি বিয়েটা কখনও মেনে নিতে পারে নি, কারণ সে মুন নামের একটি মেয়েকে ভালোবাসে। এভাবে ঘটনা এগিয়ে যায়।
দ্য এশিয়ান ব্যাংকার জার্নাল

দ্য এশিয়ান ব্যাংকার জার্নাল হল সিঙ্গাপুরের অন্যতম বাণিজ্যিক প্রকাশনা যা বৈশ্বিক অর্থনীতির নানান বিষয় নিয়ে বিচার-বিশ্লেষণ করে থাকে। এমানুয়েল ড্যানিয়েল এবং তার সহযোগীদের দ্বারা সম্পাদিত এ ম্যাগাজিনটির প্রকাশনা সংস্থা দ্য এশিয়ান ব্যাংকার গ্রুপ, যা গবেষণা, সম্মেলন এবং প্রশিক্ষণমূলক ব্যবসার নানান কর্মকাণ্ডকে কেন্দ্র করে বৈশ্বিক অর্থনীতির বিচার-বিশ্লেষণ করে থাকে। ম্যাগাজিন থেকে প্রকাশিত নিবন্ধসমূহ কোম্পানির ওয়েবসাইটেও প্রকাশিত হয়ে থাকে। কোম্পানির চীনা ওয়েবসাইটে ও চীনা সংস্করণের ম্যাগাজিনে (যা চীনে প্রকাশিত হয়) মূলত এগুলো প্রকাশিত হয়।
২০০৯ সালে "দ্য এশিয়ান ব্যাংকার"-এর অনলাইন সংস্করণ চালু করে। এর মাধ্যমে এই প্রতিষ্ঠান সম্পূর্ণরূপে সকল প্রকার তথ্যাবলী মুদ্রিত রূপে উপস্থাপনের চেয়ে দ্রুত উপস্থাপনের প্রতিই বেশি জোর দেয়।
কোম্পানির মূল বিষয়ই ছিল "দ্য এশিয়ান ব্যাংকার জার্নাল", যা ৪০ পৃষ্ঠার পাক্ষিক ম্যাগাজিন হিসেবে জানুয়ারি, ১৯৯৭ সাল থেকে প্রকাশিত হয়ে আসছে। ১৯৯৭ ও ১৯৯৮-এর পুরোটা জুড়ে এটি এশিয়ার অর্থনৈতিক সমস্যা প্রকাশ করে, যেগুলো ড্যানিয়াল স্বয়ং লিখতেন। এর জন্য এবং ব্যাংকিং খাতে ইন্টারনেটের গুরুত্ব বিষয়ক লেখনীর জন্য তিনি ১৯৯৭ সালের ফেব্রুয়ারি মাসে সম্মানজনক "সিটিব্যাংক এক্সিলেন্স ইন জার্নালিজম" পুরস্কার লাভ করেন।
ড্যানিয়েল ম্যাগাজিনটির প্রকাশ শুরু করবার আগে একজন পরামর্শক হিসেবে কাজ করতেন। তিনি জার্নালটিকে ব্যাংকিং এবং অর্থনৈতিক সেবামূলক পথে প্রবেশের একটি সুযোগ হিসেবে জার্নালটিকে দেখেন। ড্যানিয়েলের মতে এ পত্রিকাটি আঞ্চলিক ব্যাংকিং শিল্পের উপর কাজ করে, তাই জ্যেষ্ঠ ব্যাংক কর্মকর্তাদের অভিজ্ঞতা বর্ণনার একটি স্থান "এশিয়ান ব্যাংকার জার্নাল"। এছাড়াও এশিয়ার নানা গবেষণামূলক কাজ সম্প্রসারণের পাশাপাশি বিভিন্ন সংস্থা পরিচালনা করার একটি শক্ত ভিত্তি গড়ে তোলার জন্যেও এ প্রকাশনা কাজ করবে।
ম্যাগাজিন শিল্পের নানা দিক, যেমন সম্পাদকীয়, বর্তমান ঘটনাসমূহের বিশ্লেষণ, খুচরা ব্যাংকিং, লেনদেন, ঝুঁকি ব্যবস্থাপনা, ব্যাংক রেগুলেশন এবং অর্থনৈতিক খাতে তথ্য-প্রযুক্তি প্রভৃতি বিষয়ে লেখালেখি করত। এটি শিল্পপতিদের প্রোফাইলও প্রকাশ করত, যা শিল্পপতিদের প্রভাবসহ নানা দিক বিশ্লেষণ করত। সেইসাথে বিভিন্ন ব্যাংকের সিইও এবং প্রধান নিয়ন্ত্রকদের সাক্ষাৎকারও এতে প্রকাশিত হত। কোম্পানির ওয়েবসাইটে এই সাক্ষাৎকারসমূহকে এখনো পাওয়া যায়।
২০০৫ সাল থেকে "দ্য এশিয়ান ব্যাংকার জার্নাল" বছরে দশবার করে প্রকাশিত হয়। যদিও ড্যানিয়েল বর্তমান সম্পাদনার কার্যক্রম তার অধীনস্থদের হাতেই ছেড়ে দিয়েছেন, তবুও তিনি প্রায়শই এ জার্নালের জন্য ব্লগ লিখে থাকেন।
এশিয়ান ব্যাংকারের মোট তিনটি ব্যবসায়িক শাখা আছে। এর মধ্যে একটি এই প্রকাশনাকে অনলাইন মাধ্যমে এবং অপর এক শাখা মুদ্রিত ধরনে প্রকাশের কাজ করে। তৃতীয় শাখাটি বিভিন্ন সময়ে নানা আঞ্চলিক ব্যাংকিং সামিট, গোলটেবিল বৈঠকের আয়োজন করে ও নানামুখী গবেষণা পরিচালনা করে থাকে।
প্রবীণ তোগাড়িয়া

প্রবীণ তেগড়িয়া একজন হিন্দু নেতা। তিনি বর্তমানে বিহিপের আন্তর্জাতিক মহাসচিব। পেশায় একজন ডাক্তার হলেও তিনি মাত্র ২২ বছর বয়সে রাষ্ট্রীয় স্বয়ংসেবক সঙ্ঘে যোগ দান করেন। এবং কিছুদিন পরেই তাকে স্বয়ংসেবকদের প্রধান হিসেবে নির্বাচিত করা হয়। 
প্রবীণ তোগাড়িয়া গুজরাতের অমরেলি জেলায় জন্মগ্রহণ করেন। পরে তার বাবা মার সাথে ১০ বছর বয়সে আহমদাবাদে চলে আসেন। এবং রাষ্ট্রীয় স্বয়ংসেবক সঙ্ঘতে যোগ দেন।তিনি এমবিবিএস করার পর সার্জারি বিষয়ক পড়াশোনা করেন ও পরে ১৪ বছর তিনি একজন সার্জেন হিসেবে অভ্যাস করেন। তিনি তার নিজ বলে আহমেদাবাদে একটি হসপিটাল চালুকরেন যার নাম ধন্বন্তরি হাসপাতাল।
ভান্ডারিয়া পৌরসভা

ভান্ডারিয়া পৌরসভা বাংলাদেশের পিরোজপুর জেলার অন্তর্গত ভান্ডারিয়া উপজেলার একটি নগরভিত্তিক স্থানীয় সরকার সংস্থা। ২০১৫ সালে এই পৌরসভাটি প্রতিষ্ঠিত হয়। এটি একটি "ক" শ্রেনীর পৌরসভা। নবগঠিত এ পৌরসভাটি পিরোজপুর জেলার চতুর্থ ও বরিশাল বিভাগের ২৬ তম পৌরসভা।
২০১৫ সালের ১৪ সেপ্টেম্বর মন্ত্রিসভার প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) এর একটি সভায় ভান্ডারিয়াকে পৌরসভা করার সিদ্ধান্ত নেওয়া হয়। ২২ সেপ্টেম্বর প্রজ্ঞাপন জারি করে ভান্ডারিয়াকে পৌরসভা ঘোষণা করা হয়। উপজেলার ভান্ডারিয়া সদর ইউনিয়নের লক্ষিপুরা, ভান্ডারিয়া, কানুয়া, গাজীপুর এবং নদমুলা ইউনিয়নের দক্ষিণ শিয়ালকাঠীর একটি অংশ নিয়ে পৌরসভার সীমানা নির্ধারন করা হয়। 
ভান্ডারিয়া পৌরসভার আয়তন ২,৯৪৪ একর। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম ভান্ডারিয়া থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ।
২০১১ সালের আদমশুমারি অনুসারে, ভান্ডারিয়া পৌরসভা এলাকার জনসংখ্যা ৫১,২৩৩ জন।
আল রহিম মসজিদ

মসজিদ আল রহিম বা আল-রাহীম দুবাই মারিনা অঞ্চলের একমাত্র মসজিদ। আল রহিম শব্দটির অর্ দয়ালু বা ক্ষমাশীল।
আল রহিম মসজিদটি দুবাই মারিনার একেবারেই দক্ষিণ প্রান্তে। মসজিদটি অক্টোবর ২০০৩ এ উদ্বোধন করা হয়।
মসজিদটি আবু দাবির শেখ মনসুর বিন যায়েদ আল নাহিয়ান, সংযুক্ত আরব আমিরাতের উপ প্রধানমন্ত্রী, এর অনুরোধে নির্মাণ করা হয়েছিল। নির্মাণ কাজ সম্পন্ন হতে প্রায় ৩-৪ বছর সময় লেগে যায়। জনসাধারণের জন্য এটি অক্টোবর ২০০৩ এ খোলে দেওয়া হয়।
রহিম আল মসজিদ নির্মাণে ইসলামি স্থাপত্যশৈলীর প্রায় সবধরনের মানদন্ড অনুসরণ করা হয়েছে। এটিতে রয়েছে একটি মিনার, একটি সুউচ্চ টাওয়ার যেখান থেকে ইমাম সালাত আদায়ের জন্য আহবান করেন (এখানে মোয়াজ্জেন এর দায়িত্ব ইমাম পালন করে থাকেন)। মসজিদটির একটি মাত্র গম্বুজ ইসলামি স্থাপত্যশৈলীকে রূপায়িত করেছে। মসজিদটি আরো রয়েছে একটি জিয়াদা, দুই প্রাচীর দ্বারা পরিবেষ্টিত একটি বড় উঠান। মসজিদটির সম্মুখভাগ মারিনার দিকে যেখানে একটি জলপ্রপাত রয়েছে। সন্ধ্যা বেলায়, ঐ জলপ্রপাত সাদা ও নীল রঙ্গের আলো দ্বারা আলোকিত করা হয়।
মসজিদটি দুইটি অংশের সমন্বয়ে গঠিত হয়েছে:
প্রথমটি প্রধানত পুরুষদের কক্ষ যেটির প্রবেশদ্বার উঠানের সম্মুখভাগে। একই ব্লকের মেঝে মহিলাদের সালাত আদায়ের জন্য একটি ছোট কক্ষ রয়েছে যার প্রবেশদ্বার বাহিরমুথী।মহিলাদের কক্ষটি একটি অস্বচ্ছ কাচেঁর গ্লাস দ্বারা পরিবেষ্টিত। মহিলাদের অজু করার স্থানসহ গতিবিধিব প্রতি লক্ষ রাখার জন্য একটি হাই-টেক গতি নিরূপক যন্ত্র রয়েছে।
দ্বিতীয় অংশটিতে তিনটি আলাদা কক্ষ রয়েছে। যে অংশটি উঠানের সম্মুখ দিকে অবস্থিত সেখানে সালাতে আদায়ের পূর্বে অজু এবং শৌচকার্য সম্পাদনের জন্য পুরুষদের একটি বড় হল রয়েছে। বাহিরের দিকে একটি কুরআন পাঠদান কক্ষ এবং একটি ইসলামি শিক্ষা বিষয়ক পাঠাগার রয়েছে। এই দুইটি কক্ষ শেখ মনসুর বিন যায়েদ আল নাহিয়ার এর পক্ষ থেকে উপটোকন হিসেবে দেওয়া হয়েছে।
সহযোগি ইমামের অনুসারে, মসজিদটিতে একসাথে প্রায় ২,০০০ লোক সালাত আদায় করতে পারে।
মসজিদটি বিশেষ করে শুক্রবার সকাল ১১টা থেকে দুপুর ১টার মধ্যে (দুপুরের সালাত যা আরবি ভাষা মেত আদ দুহর এবং যা সাধারণত দুপুর ১২:৩০ এ অনুষ্ঠিত হয়) এবং ইসালিম বিশেষ উৎসব যেমন ঈদের সময় প্রচুর মানুষের সমাগম ঘটে।
মসজিদ আল রহিম কোন তীর্থস্থান নয় ( বাহির থেকে চিত্র ধারণ করার অনুমতি ছাড়া) এবং এটি প্রধানত সালাত আদায় করার স্থান হিসেবেই ব্যবহৃত হয়ে থাকে।
আল মাকমুর মসজিদ

আল মাকমুর মসজিদ মধ্য জাকার্তার চিকিনি এলাকার জালান রাদেন সালেহ রায়াতে অবস্থিত এবং ঐ এলাকার সবচেয়ে পুরাতন মসজিদগুলোর একটি। পূর্বে এটি জিকিনি মসজিদ নামে পরিচিত ছিল।
মসজিদটি ঊনবিংশ শতাব্দির বিখ্যাত রোমানীয় চিত্রাকার প্রয়াত রাদেন সালেহ এর নিজস্ব জমিতে অবস্থিত। কথিত আছে যে, ১৮৫০ সালে রাদেন সালেহ নিজেই স্থানীয় মুসলমানদেরকে তার নিজের ভূমিতে সালাত আদায় করার জন্য মসজিদ নির্মাণ করতে অনুমতি দেন। ১৮৯৭ সালে, প্রয়াত চিত্রাকারের পত্নী জমিটি আলাতাস পরিবারকে, বিশিষ্ট পেরানাকান আরব ঔপনেবিশক বংশ এবং সরকারী আমলা, বিক্রি করে দেন।
প্রায় ত্রিশ বছর পরে, সৈয়দ ইসমাইল বিন সৈয়দ আব্দুল্লাহ বিন আলউ আলাতাস জমিটির কিছু অংশ নেদারল্যান্ডের রাণী কনিঙ্গিন এমা স্টিচিং এর নিকট বিক্রি করে দেন, পরবর্তীতে ঐ জমিতে চিকিনি হাসপাতালের ভিত্তিপ্রস্তর নির্মাণ করা হয়। সৈয়দ এবং মসজিদ কর্তপক্ষের মধ্যে জমির মালিকানা নিয়ে বিরোধ দেখা দিলে পুরাতন মসজিদটিতে স্বাভাবিক আসা যাওয়া বাধাপ্রাপ্ত হয়। এই সময়ে, মসজিদটি পুরাতন কাঠামোকে সালাত আদায়কারীদের সুবিধার জন্য চিলিওং নদীর তীরে সরিয়ে নেওয়া হয় যাতে তারা নদীতে অজুও করতে পারে।
আদালতে সৈয়দ ইসমাইলের বিজয়ের পর, ১৯২৩ সালে যে জমির উপর মসজিদটি নির্মিত হয়েছিল তা রাণী কনিঙ্গিন এমা স্টিচিং এর নিকট বিক্রি করে দেওয়া হয়। এক বছর পর, হাসপাতাল বোর্ড অফিসিয়াল রীতিমাফিক মসজিদ কর্তৃপক্ষকে মসজিদটিকে তার সমসাময়িক স্থান থেকে দূরে সরিয়ে নেওয়ার অণুরোধ জানান।
রাদেন সালেহ মুসলমান সম্প্রদায়কে উইলের মাধ্যমে জমিটির মালিকানা দেয়ায় বা ওয়াকফ্ করে দেওয়ার মসজিদ কর্তৃপক্ষ তাদের সে অণুরোধ প্রত্যাখ্যান করে।
মসজিদটি অস্তিত্বকে নিশ্চিত করতে, ইন সিতু নামক একটি কমিটি গঠিত হয়। কমিটি মসজিদটির পুরাতন কাঠামোকে একটি স্থায়ী নির্দিষ্ট কাঠামোতে রূপান্তর করার সিদ্ধান্ত গ্রহণ করে। মসজিদ কমিটির সদস্যের মধ্যে ছিলেন আগুস সেলিম, মাস মনসুর এবং চক্রোয়ামিনোতো।
১৯৩২ এবং ১৯৩৪ সালের মধ্যে, মসজিদটি পুনরায় অধিকতর সংস্কার এবং মসজিদ এলাকা প্রসারনের কাজ সম্পাদিত হয়। এই প্রসারণ ও সংস্কারের কাজে সারেকাত ইসলাম আথিকভাবে সহযোগিতা প্রদান করেন। এই ধরনের সহযোগিতা মসজিদটিকে তার মূল জায়গা থেকে দূরে সরিয়ে নেওয়ার প্রচেষ্টাকে প্রতিহত করে, যদিও মসিজদ ভবটির নামকরণ আইনগত পরিবর্তন করতে প্রায় কয়েক দশক সময় লেগে যায়। অবশেষে ১৯৯১ সালে চিকিনি হাসপাতাল কর্তৃপক্ষ চিরতরে জমিটিকে মসজিদ কর্তৃপক্ষের নিকট হস্তান্তর করে যা তারা ১৮৫০ সাল থেকে দখল করে রেখেছিল।
ছোট যমুনা নদী

ছোট যমুনা নদী বাংলাদেশের উত্তরাংশের দিনাজপুর জেলা, জয়পুরহাট ও নওগাঁ এবং ভারতের পশ্চিমবঙ্গের দক্ষিণ দিনাজপুর জেলার একটি নদী। নদীটির দৈর্ঘ্য ৫৬ কিলোমিটার। নদীটির ফুলবাড়ি এলাকায় প্রস্থ ১০৫ মিটার এবং গভীরতা ৬ মিটার। নদী অববাহিকার আয়তন ১৬০ কিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক ছোট যমুনা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৬।
ছোট যমুনা নদী বাংলাদেশের পার্বতীপুর উপজেলার বড় চণ্ডীপুর বিল হতে উৎপত্তি লাভ করে দিনাজপুর জেলার পার্বতীপুর, ফুলবাড়ী, হাকিমপুর উপজেলা ও বিরামপুর উপজেলার ভেতর দিয়ে প্রবাহিত হয়ে চৌঘরিয়া সীমান্ত দিয়ে পশ্চিমবঙ্গে প্রবেশ করেছে। অতঃপর নদীটি দক্ষিণ দিনাজপুর জেলার আপ্তাই ও উজলের ভেতর দিয়ে পুনরায় বাংলাদেশের পাঁচবিবি উপজেলার সীমান্ত দিয়ে বাংলাদেশে প্রবেশ করেছে। এটি আরো দক্ষিণে দীর্ঘ পথ অতিক্রম করে আত্রাই উপজেলায় আত্রাই নদীতে মিলিত হয়েছে।
ফুলবাড়ী, বিরামপুর, পাঁচবিবি, জয়পুরহাট ও নওগাঁ পৌরসভা এই নদীর পাড়েই অবস্থিত।
মুবারিজুন

মুবারিজুন (, "Duelists") রাশিদুন সেনাবাহিনীর বিশেষ ইউনিট হিসেবে গঠিত হয়েছিল। দক্ষ তলোয়ারধারী, বর্শাধারী ও তীরন্দাজ সৈনিকদের নিয়ে এই ইউনিট গঠিত হত। প্রাচীন আরব, বাইজেন্টাইন সাম্রাজ্য ও সাসানীয় সাম্রাজ্যের সময় যুদ্ধ সাধারণত দুই পক্ষের দ্বন্দ্বযোদ্ধাদের লড়াইয়ের মাধ্যমে শুরু হত। মুবারিজুন সদস্যদের দায়িত্ব ছিল যুদ্ধক্ষেত্রে প্রতিপক্ষের দ্বন্দ্বযোদ্ধাদের হত্যা করে তাদের মনোবল ভেঙে দেয়া।
মুসলিম সেনাবাহিনীর সৈনিকরা অস্ত্রসজ্জিত হয়ে যুদ্ধক্ষেত্রে অবস্থান নিত এবং এরপর মুবারিজুন সদস্যরা মাঠে নামত। মূল বাহিনী থেকে মুবারিজুন সদস্যদের বিচ্ছিন্ন হয়ে যাওয়া ঠেকাতে পরাজিত দ্বন্দ্বযোদ্ধাদেরকে শত্রুসারির দিকে পথের দুইতৃতীয়াংশের বেশি তাড়া করার নিষেধাজ্ঞা ছিল। দ্বন্দ্বযুদ্ধের পর মূল আক্রমণ শুরু হত।
কাতার জাতীয় ক্রিকেট দল

কাতার জাতীয় ক্রিকেট দল আন্তর্জাতিক ক্রিকেটে কাতারের প্রতিনিধিত্ব করে। ১৯৯৯ সালে আন্তর্জাতিক ক্রিকেট কাউন্সিল-এর অনুমোদিত সদস্যপদ লাভ করা দেশটির ক্রিকেট কাতার ক্রিকেট অ্যাসোসিয়েশন দ্বারা পরিচালিত হয়। ১৯৭৯ সালে কাতারের ক্রিকেটে অভিষেক হয়। ১৯৭৯ সালে একটি আমন্ত্রণমূলক টুর্নামেন্টে তারা অংশ নেয়। টুর্নামেন্টে আরও অংশ নিয়েছিল বাহরাইন, কুয়েত এবং শারজাহ (সংযুক্ত আরব আমিরাত)। ২০০২ সালে দলটি প্রথম এশীয় ক্রিকেট কাউন্সিল (এসিসি) আয়োজিত টুর্নামেন্টে অংশ নেয়। টুর্নামেন্টটি ছিল ২০০২ এসিসি ট্রফি। ২০০০-এর দশকের একটি লম্বা সময়ে কাতার এশিয়ার অ-টেস্টখেলুড়ে দেশগুলোর মাঝে উপরের দিকে ছিল। তারা ২০০৪ এসিসি ট্রফিতে ৪র্থ হয়। যদিও পরবর্তীকালে কাতার এসিসির নিচের বিভাগে অবনমিত হয় এবং একইসাথে বিশ্ব ক্রিকেট লীগের যেকোনো বিভাগেই খেলার যোগ্যতা অর্জন করতে ব্যর্থ হয়। 
কাতারের আন্তর্জাতিক অভিষেক হয় ২০০২ সালের এসিসি ট্রফিতে। তবে টুর্নামেন্টে তারা প্রথম রাউন্ড অতিক্রম করতে ব্যর্থ হয়। তবে ২০০৪ সালে অনুষ্ঠিত হওয়া পরবর্তী আসরে তাদের পারফরমেন্সে ব্যাপক উন্নতি আসে। টুর্নামেন্টে তারা ৪র্থ হয়। এর ফলে তারা ২০০৫ আইসিসি ট্রফি-এর প্রাক-বাছাইপর্বে অংশ নেয়ার সুযোগ পায়। টুর্নামেন্টটি ২০০৫ এর শুরুতে মালয়েশিয়ায় অনুষ্ঠিত হয়। টুর্নামেন্টে তারা ৪র্থ হয়, কিন্তু ২০০৭ বিশ্বকাপের বাছাইপর্ব থেকে বাদ পরে যায়। তারা ২০০৬ সালে আবার এসিসি ট্রফিতে অংশ নেয়, তবে সেবার তারা ৮ম হয়। ২০০৮ সাল থেকে তারা এসিসির নতুন বিভাগে খেলে।
কাতার সম্প্রতি অনূর্ধ্ব ১৯ এশিয়া কাপে অংশ নেয় যদিও টুর্নামেন্টে তারা ভাল করতে পারে নি।
কাতার কিছু নতুন প্রতিভার অন্বেষণ করতে সক্ষম হয়েছে যা প্রেরণাদায়ক। ইশা মালিক ১৩ বছর বয়সী ডানহাতি ফাস্ট বোলার। তার বলের গতি ১৩০ কিমি/ঘণ্টা মাপা হয়েছে। সে একজন ডানহাতি টপ অর্ডার ব্যাটসম্যানও।
আঞ্চলিক প্রতিযোগিতায় কাতারের অনূর্ধ্ব ১৫, অনূর্ধ্ব ১৭ এবং অনূর্ধ্ব ১৯ দল অংশ নেয়
কাতার অনূর্ধ্ব ১৫ দল ২০০২, ২০০৫ এবং ২০০৬ এশিয়া কাপ টুর্নামেন্টে অংশ নেয়। তবে কোনবারই তারা ১ম রাউন্ড অতিক্রম করতে পারে নি। তবে ২০০৬ সালেঁর গ্রুপপর্বে শুধুমাত্র ১ টি ম্যাচে ওমানের বিপক্ষে হারার পরও তাদের সেমিফাইনালে খেলতে দেয়া হয় নি। তারা বাছাইয়ের নিয়ম না মানায় এই সিদ্ধান্ত নেয়া হয়েছিল।
কাতার অনূর্ধ্ব ১৭ দল ২০০৪ সালে প্রথম এশিয়া কাপে অংশ নেয় কিন্তু তারা ১ম রাউন্ড অতিক্রম করতে পারে নি। তবে ২০০৫ সালে তারা কোয়ার্টার ফাইনালে উঠেছিল।
কাতার অনূর্ধ্ব ১৯ দল ২০০১, ২০০৩ এবং ২০০৫ সালে এশিয়া কাপে অংশ নেয়। তারা ২০০৩ এবং ২০০৫ সালে সেমিফাইনাল খেলে। ২০০১ সালে তারা প্লেট রানার্সআপ হয়।
দোহার ওয়েস্ট এন্ড পার্ক আন্তর্জাতিক ক্রিকেট স্টেডিয়াম কাতারের ঘরের মাঠ। এটি কাতারের প্রথম ক্রিকেট স্টেডিয়াম। ২০১৩ সালের জুন মাসে ক্রিকেট খেলার জন্য মাঠটি উদ্ভোদন করা হয়। স্টেডিয়ামটির ধারণক্ষমতা ১৩,০০০। ২০১৩ সালের ডিসেম্বরে প্রথম আন্তর্জাতিক মহিলা ত্রিদেশীয় একদিনের ও টি-টোয়েন্টি সিরিজ আয়োজনের ঘোষণা দেয়া হয়। ২০১৪ সালের জানুয়ারি মাসে পাকিস্তান, দক্ষিণ আফ্রিকা এবং আয়ারল্যান্ড ৭টি ম্যাচে অংশ নেয়। এটি আন্তর্জাতিক ক্রিকেট কাউন্সিল আয়োজিত প্রথম কোন মহিলা ক্রিকেট টুর্নামেন্ট।
২০১৫ সালে, স্টেডিয়ামটিকে ১ম পাকিস্তান সুপার লীগ-এর ভেন্যু হিসেবে নির্বাচন করা হয়।
৪২ নং ওয়ার্ড, কলকাতা পৌরসংস্থা

৪২ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বড়োবাজার অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
৪২ নং ওয়ার্ডের সীমানা নিম্নরূপ: উত্তর দিকে মহাত্মা গান্ধী রোড, কটন স্ট্রিট ও বড়তলা স্ট্রিট; পূর্ব দিকে রবীন্দ্র সরণি; দক্ষিণ দিকে রাজা উডমান্ট স্ট্রিট, বিপ্লবী ত্রৈলোক্য মহারাজ সরণি (আগেকার নাম ব্রাবোর্ন রোড) ও উড়ালপুল, বিপ্লবী রাসবিহারী বসু রোড এবং পশ্চিমে স্ট্র্যান্ড রোড, সি.আই.টি. রোড, নেতাজি সুভাষ রোড ও জগমোহন মল্লিক লেন।
৪৩ নং ওয়ার্ড, কলকাতা পৌরসংস্থা

৪৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বড়বাজার ও কলুটোলা (কলেজ স্ট্রিট) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
৪৩ নং ওয়ার্ডের সীমানা নিম্নরূপ: উত্তর দিকে সি.আই.টি. রোড, সৈয়দ স্যালি লেন, জাকারিয়া স্ট্রিট; পূর্ব দিকে তারাচাঁদ দত্ত লেন, মৌলানা সৌকত আলি স্ট্রিট ও সি.আই.টি. রোড; দক্ষিণ দিকে চিত্তরঞ্জন অ্যাভিনিউ, নবাব বদরুদ্দিন স্ট্রিট, কানাই শীল স্ট্রিট, পিয়ার্স লেন ও শ্রীনাথ বাবু লেন এবং পশ্চিম দিকে স্ট্র্যান্ড রোড ও রবীন্দ্র সরণি।
৪৪ নং ওয়ার্ড, কলকাতা পৌরসংস্থা

৪৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বড়বাজার ও কলুটোলা (কলেজ স্ট্রিট) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।
৪৪ নং ওয়ার্ডের সীমানা নিম্নরূপ: উত্তর দিকে সি.আই.টি. রোড, মৌলানা সৌকত আলি স্ট্রিট, তারাচাঁদ দত্ত স্ট্রিট ও মহাত্মা গান্ধী রোড; পূর্ব দিকে কলেজ স্ট্রিট ও চিত্তরঞ্জন অ্যাভিনিউ; দক্ষিণ দিকে বিপিনবিহারী গাঙ্গুলি স্ট্রিট, ড. ললিত বন্দ্যোপাধ্যায় সরণি ও জাকারিয়া স্ট্রিট এবং পশ্চিমে চিত্তরঞ্জন অ্যাভিনিউ, নবাব বদরুদ্দিন স্ট্রিট, কানাই শীল স্ট্রিট, পিয়ার্স লেন, শ্রীনাথ বাবু লেন ও রবীন্দ্র সরণি।
৪৫ নং ওয়ার্ড, কলকাতা পৌরসংস্থা

৪৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে এসপ্ল্যানেড ও বিনয়-বাদল-দীনেশ বাগের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।
৪৫ নং ওয়ার্ডের সীমানা নিম্নরূপ: উত্তর দিকে হুগলি নদী থেকে মহাত্মা গান্ধী রোড পর্যন্ত পোর্ট ট্রাস্ট রোড, রাজা উডমান্ট স্ট্রিট, সি.আই.টি. রোড ও বিপ্লবী রাসবিহারী বসু রোড; পূর্ব দিকে স্ট্র্যান্ড রোড, সি.আই.টি. রোড, রবীন্দ্র সরণি, বিবাদীবাগ ইস্ট, ওল্ড কোর্ট হাউস স্ট্রিট ও গভর্নমেন্ট প্লেস ইস্ট; দক্ষিণ দিকে লালবাজার স্ট্রিট, লরেন্স রোড, ইডেন গার্ডেন রোড ও হুগলি নদীর তীর বরাবর স্ট্র্যান্ড রোডের কিয়দংশ এবং পশ্চিম দিকে হুগলি নদী।
পরেশ রাবল

পরেশ রাবল (; জন্ম ৩০ মে ১৯৫০) হচ্ছেন একজন হিন্দি চলচ্চিত্র অভিনেতা। ২০১৪ সালে ভারত সরকার তাকে পদ্মশ্রী সম্মানে ভুষিত করে। ১৯৯৪ খ্রিটাব্দেও তাকে সহায়ক চরিত্রে অভিনয়ের জন্যে রাষ্ট্রীয় চলচ্চিত্র পুরস্কার দেওয়া হয়। পরে হাস্যরসাত্মক চরিত্রে অভিনয়ের জন্যে শ্রেষ্ঠ হাস্যকার হিসেবে সম্মিত করা হয়। শ্রী রাওয়াল কেতন মেহতা নির্দেশিত ছবি সরদার-এ স্বাধীনতা সংগ্রামী বল্লভভাই প্যাটেল চরিত্রে অভিনয় করে সবার মন কেড়েছিলেন। 
পরেশ রাওয়াল ভারতের মুম্বাইতে জন্মগ্রহণ করেন। এবং এনএম কলেজে পড়াশোনা করেন। তিনি ১৯৭৯ সালের মিস ইন্ডিয়া খেতাব জয়ী ও অভিনেত্রী স্বরূপ সম্পৎকে বিয়ে করেন। এবং তাদের দুজন ছেলে আছে।
শ্রী রাওয়াল তার অভিনয় জীবন শুরু করেন ১৯৮৪ খ্রিস্টাব্দে। তখন তিনি হোলি নামক ছবিতে পার্শচরিত্রে প্রথম অভিনয় করেন। তার পর ১৯৮৬ তে নাম ছবিতে তার অভিনয়শক্তি সবার সামনে প্রকাশ পায়। তিনি ১৯৮০-১৯৯০ সালের মধ্যেই একশতাধিক সিনেমাতে খলনায়কের ভূমিকায় অভিনয় করে ফেলেন। তার মধ্যে কব্জা, দৌড়, কিং আঙ্কল, বাজী, রাম লখন ইত্যাদি উল্লেখযোগ্য।
তিনি আন্দাজ আপনা আপনা চলচ্চিত্রে প্রথম ডবল রোল করেন। এরপর পরিচালক প্রিয়দর্শনের চলচ্চিত্রে বিভিন্ন ভূমিকায় হাস্যরসাত্মক অভিনয় করে ভারত জোড়া খ্যাতি পান। তার অভিনীত অন্যান্য ছবিগুলির মধ্যে ফান্টুস, ক্রান্তিবীর, হেরা ফেরি, ফির হেরা ফেরি, গরম মসালা, ভাগম ভাগ, মালামাল উইকলি, হাঙ্গামা ইত্যাদি উল্লেখযোগ্য।
পরেশ রাওয়াল ভারতীয় জনতা পার্টি থেকে গুজরাতের আহমেদাবাদ পূর্ব থেকে তিনি বর্তমান সংসদ সদস্য।